

**H O T Ă R Â R E**

**privind aprobarea Proiectului „Investiții în sisteme informatice și în infrastructura digitală din cadrul Spitalului Clinic de Recuperare Cluj-Napoca”**

Consiliul Judeţean Cluj întrunit în şedinţă extraordinară;

Având în vedere Proiectul de hotărâre înregistrat cu nr. 154 din 18.08.2023 privind aprobarea proiectului “Investiții în sisteme informatice și în infrastructura digitală din cadrul Spitalului Clinic de Recuperare Cluj-Napoca”, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 33195/18.08.2023; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 33196/18.08.2023 și nr. 33197/18.08.2023 şi de Avizul cu nr. 33195 din 21.08.2023 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență;
* Deciziei Comisiei Europene 2021 / 608 de punere în aplicare a Consiliului de aprobare a evaluării Planului de Redresare și Reziliență al României din 03 noiembrie 2021;
* art. 173 alin. (1) lit. b), c) și f) și alin. (5) lit. c) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu modificările și completările ulterioare;
* Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare şi reziliență, precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare şi reziliență necesar României pentru accesarea de fonduri externe rambursabile şi nerambursabile în cadrul Mecanismului de redresare şi reziliență;
* Ordinului Ministrului Sănătății nr. 2299/2023 privind aprobarea Ghidului de finanţare pentru investiţia specifică: I3.3 - Investiţii în sistemele informatice şi în infrastructura digitală a unităţilor sanitare publice din cadrul pilonului II: Transformare digitală - componenta 7: Transformare digitală, investiţia: I3. Realizarea sistemului de eHealth şi telemedicină;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Proiectul “Investiții în sisteme informatice și în infrastructura digitală din cadrul Spitalului Clinic de Recuperare Cluj-Napoca” pentru a fi depus spre finanțare în cadrul Planului Național de Redresare și Reziliență, Componenta 7 - Transformare digitală, Investiţia: I3 Realizarea sistemului de eHealth şi telemedicină, Investiția specifică: I3.3 Investiţii în sistemele informatice şi în infrastructura digitală a unităţilor sanitare publice.

**Art. 2.** Se aprobă valoarea totală a Proiectului “Investiții în sisteme informatice și în infrastructura digitală din cadrul Spitalului Clinic de Recuperare Cluj-Napoca” în cuantum de 4.933.438,35 lei (fără TVA), reprezentând cheltuieli eligibile asigurate din Planul Național de Redresare și Reziliență, la care se adaugă TVA în valoare de 937.353,29 lei, cheltuială asigurată de la bugetul de stat, din bugetul coordonatorului de reforme și / sau investiții pentru Componenta 7 Transformare Digitală.

**Art. 3.** Se vor asigura toate resursele financiare necesare implementării proiectului aprobat conform art. 1.

**Art. 4.** Sumele reprezentând cheltuieli neeligibile și / sau cheltuieli conexe ce pot apărea pe durata implementării Proiectului „Investiții în sisteme informatice și în infrastructura digitală din cadrul Spitalului Clinic de Recuperare Cluj-Napoca” se vor asigura din bugetul Spitalului Clinic de Recuperare Cluj-Napoca.

**Art. 5.** Se certifică numărul de 32.411 persoane, prevăzută în Anexa nr. 1 ”Cererea de finanțare”, ca reprezentând numărul de prezentări în ambulatoriu în anul 2022, număr pentru care se va depune documentul ”Declaratie pe proprie raspundere pentru anul 2022”, transmis și asumat de către Spitalul Clinic de Recuperare Cluj-Napoca.

**Art. 6.** Se aprobă parteneriatul dintre Unitatea Administrativ-Teritorială Județul Cluj și Spitalul Clinic de Recuperare Cluj-Napoca, în care liderul de parteneriat este Spitalul Clinic de Recuperare Cluj-Napoca, căruia i se conferă și dreptul de a încărca proiectul aprobat conform art. 1 pe platforma dedicată ”<http://www.proiecte.pnrr.gov.ro/>”.

**Art. 7.** Se aprobă Acordul de parteneriat cuprins în **anexa** care face parte integrantă din prezenta hotărâre.

**Art. 8.** Se mandatează Președintele Consiliului Județean Cluj, domnul Alin Tișe, să semneze în numele și pentru Județul Cluj, toate actele necesare depunerii, evaluării, contractării și implementării proiectului aprobat conform art. 1.

**Art. 9.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanțe, Resurse Umane și Direcţia Dezvoltare şi Investiţii.

**Art. 10.** Prezenta hotărâre se comunică Direcţiei Generale Buget-Finanțe, Resurse Umane; Direcţiei Dezvoltare şi Investiţii; Spitalului Clinic de Recuperare Cluj-Napoca, precum și Prefectului Județului Cluj, și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 p. **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 153 din 21 august 2023**

*Prezenta hotărâre a fost adoptată cu 29 de voturi “pentru”, iar un membru al Consiliului județean nu a votat, fiind astfel respectate prevederile legale privind majoritatea de voturi necesară.*